།མདོ་ལས་ནི་བརྟེན་པ་བཤད་པ་གཅིག་གི་སྐབས་ན། དུར་ཁྲོད་དུ་བཞུགས་
པས་ཀྱང་ཞེས་བྱ་བ་ནས། འཁོར་བར་བཞུགས་སོ་ཞེས་བྱ་བའི་བར་གྱིས་ཤེས་པར་
བྱའོ། ། དྲིས་ལན་སྦྱར་ནས་བཞུགས་པ་པོ་ཆོས་སྐུ་དང་ལོངས་སྐུ་གཉིས་ཀྱིས། སངས་
རྒྱས་ཀུན་གྱི་ངེས་དོན་ཅི། །མཉམ་པར་སྦྱོར་བ་ཅི་ཞེས་བྱ་བ་ཉིད་ཀྱི་ལན་བསྟན་
ཏོ། །ཞིབ་ཏུ་དབྱེ་ན་སྐུ་གཉིས་ཀྱི་ལན་ཡང་བསྟན། མཛད་པ་ཕྲིན་ལས་ཀྱིས་
ནི། མཁའ་འགྲོ་མ་ནི་གང་གི་མིང༌་། །དྲ་བ་ཇི་ལྟ་བུ། སྡོམ་པ་གང་བཤད་པ། བུད་
མེད་སྒྱུ་མ་དང་ཡང་བཤད་པ་ཕྱོགས་གཅིག །ཀླ་ཀློ་དང་སྤྲུལ་པའི་སྐུ་ནི་ཇི་ལྟ་བུ་
དང་དྲུག་གིས་བསྟན་ཏོ། །ཐུན་མོང་མ་ཡིན་པའི་འབྲས་བུའི་རྒྱུད་ཀྱི་མཚན་ཉིད་ཀྱི་
དོན་ནི། འདི་སྐད་བསྟན་པ་ཡིན་ཏེ། འབྲས་བུ་རྣམ་པ་གཉིས་ལས་ས་བཅུ་གཅིག་
པ་ལ་དཔེ་མེད་པའི་ཡེ་ཤེས་དང༌། བཅུ་གཉིས་པ་ཡེ་ཤེས་ཆེན་པོ་གཉིས་ལས་ཆེས་
713

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
མཆོག་ཏུ་གྱུར་པས། ས་བཅུ་གསུམ་པ་རྡོ་རྗེ་འཛིན་པའི་ཡེ་ཤེས་བསམ་གྱིས་མི་ཁྱབ་
པའི་དོན། ཇི་ལྟ་བ་བཞིན་དུ་མངོན་དུ་གྱུར་པ་ལ་བྱ་སྟེ། དེ་ཡང་སྟོང་པ་དང་སྙིང་
རྗེ་གཉིས་སུ་མེད་པ་དང་། སྣང་བ་དང་སྟོང་པ་ཟུང་དུ་འཇུག་པ་སྟེ། གྲུབ་མཐའ་
སོ་སོའི་རྟོག་མཁན་གྱི་བསམ་པ་དང་སྦྱར་ནས། གང་ལྟར་ཡང་སྦྱར་དུ་རུང་བས་
ཡོད་པ་ཡིན་ལ། རྡོ་རྗེ་འཛིན་པའི་ཡེ་ཤེས་ཉིད་ཀྱིས་གང་ལྟར་ཡང་མ་གཟིགས་པའི་
ཕྱིར་མེད་པའང་ཡིན་པས། ཡང་དག་པ་ཇི་ལྟ་བ་ལ་ནི་དབུ་མའི་དོན་དུ་ཁས་བླང་
བར་བྱ་ཞེས་བྱ་བའི་དོན་ཏེ་སྟོང་པ་དང་སྙིང་རྗེ་ཟུང་འཇུག་གོ། །འདིར་མཛད་པ་
བཅུ་གཉིས་གསུངས་པ་ནི། གསུང་གིས་དོན་མཛད་པའི་ཕྲིན་ལས་སོ། །དོན་འདིས་
ཀྱང་ཆོས་ཀྱི་སྐུ་ནི་ཇི་ལྟར་ལགས་ཞེས་པའི་དོན་གསུངས་སོ། །དེ་ལྟ་བུའི་འབྲས་བུའི་
རྒྱུད་དེ་མངོན་དུ་བྱེད་པའི་ཐབས་ནི་ཐེག་པ་ཆེན་པོའོ། །ཞེས་བྱ་བ་ལ་སོགས་པ་ཞར་
ལམ་གྱི་དེ་ཁོ་ན་ཉིད་རང་
བྱུང་དུ་གསུངས་ཏེ་དེ་ཡང་འདི་སྐད་སྟོན་པ་ཡིན་ཏེ།
བྱིན་གྱིས་བརླབ་པའི་རིམ་པ་དང་། དམིགས་པ་མེད་པའི་རྣལ་འབྱོར་དངོས་
དང༌། དེ་ལ་བརྩད་པའི་སྐྱོན་སྤང་བའོ། །དེ་ལ་དང་པོའི་དོན་ནི། ཆོས་ཀྱི་སྐུ་ས་
བཅུ་གསུམ་པ་རྡོ་རྗེ་འཛིན་པའི་ཡེ་ཤེས་དེ་རང་གི་ངོ་བོ་ཅིར་ཡང་མ་གྲུབ་པས་རྣལ་
འབྱོར་པས་ལམ་གྱི་གནས་སྐབས་སུ། གང་ལྟར་ཡང་མ་གྲུབ་པའི་ཚུལ་གྱིས་མཉམ་
རྗེས་མེད་པར་བསྒོམ་པ་ནི། དབང་པོ་གང་དང་གང་ལམ་ཉིད། །ཅེས་པ་ལ་སོགས་
པས་བསྟན་ཏོ། །བརྩད་པ་ནི། དེ་ལྟར་ཡུལ་ཐམས་ཅད་ལྷུག་པར་གཞག་པའི་ཚེ་
ཡང་ལྷན་ཅིག་སྐྱེས་པ་ཡིན་ན། སེམས་ཅན་ཐམས་ཅད་ཡུལ་ལ་ལྷུག་པར་གནས་
(༣༩༥)པས་ཐམས་ཅད་ཀྱིས་ཀྱང་ལྷན་ཅིག་སྐྱེས་པའི་ཡེ་ཤེས་དེ་རྟོགས་པར་འགྱུར་རོ་
ཞེས་བྱ་བ་ནི་དྲི་བའོ། །ལན་ནི་དེ་ལྟར་གནས་ཀྱི་རྟོགས་པ་མ་ཡིན་ཏེ། དེ་ཁོ་ན་ཉིད་
ཀྱི་རྟོགས་པའི་རྐྱེན་བླ་མ་དམ་པའི་གདམས་ངག་དང་མ་ཕྲད་པའི་ཕྱིར། རང་རང་
714-

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
གི་གྲུབ་མཐའ་ལ་ཞུགས་ཀྱང་སོ་སོའི་འདོད་པའི་རྣམ་པར་རྟོག་པས་བསླད་ནས། དེ་
ཁོ་ན་ཉིད་ཀྱི་དོན་ལ་སླར་བསྒྲིབས་སོ། །ཞེས་བྱ་བའི་དོན་ཏོ། །དཔེར་ན་ཉི་མའི་
དཀྱིལ་འཁོར་གཅིག་ཡིན་ཡང་ཡུལ་སོ་སོའི་རི་མཐོན་པོས་བསྒྲིབས་ནས་འཆར་ལུགས་
ཐ་དད་དུ་མ་མཐོང་ཡང་། མཐོང་བ་ལྟར་མེད་པས་འཁྲུལ་བ་དང་བཅས་པ་ཁོ་ན་
ཡིན། ཞེས་བྱ་བའི་དཔེས་ཁོང་དུ་ཆུད་པར་བྱ་བ་ཡིན་ནོ། ། དྲིས་པ་དང་སྦྱར་ན། རྡོ་
རྗེ་སེམས་དཔའ་བདེ་ཆེན་པོའི། །རྣམ་པའི་རྣལ་འབྱོར་ཞེས་བྱ་བའི་ལན་བསྟན་
པའང་གསུང་། ཡང་ཉི་ཤུ་རྩ་བཞིའི་ཕྱོགས་ལ་ནི། རྣལ་འབྱོར་ཉིད་ལ་མཉམ་པ་
ཉིད། །ཅེས་པའི་ལན་བསྟན་པར་བཞེད་དོ། །གཞན་ཡང་བརྩད་པའི་སྐྱོན་སྤང་བ་
ནི།
བདག་དང་བདག་གིར་དང་། དེ་བཞིན་སེམས་དང་སེམས་བྱུང་དང་། སེམས་
ཀྱི་ངོ་བོ་ཡེ་ཤེས་དང་། རྣམ་པར་ཤེས་པ་ཉིད་དང་། རྒྱུ་དང་འབྲས་བུའི་དངོས་
པོ་དང་། དེ་བཞིན་ཆོས་དང་ཆོས་ཅན་ཉིད། ཆུ་བོའི་རྒྱུན་དང་རྒྱ་མཚོའི་ཁྱད་པར་
དང༌་། སྣ་ཚོགས་མང་པོ་དེ་ལྟར་དྲི་བ་དགུའི་ལན་གསུངས་ཏེ། གཞུང་ཉིད་དུ་
གསལ་བར་རང་གི་བློས་ཞིབ་ཏུ་བརྟག་གོ། །དེ་ལྟར་ན་དྲི་བ་ཉི་ཤུ་རྩ་བཞིའི་ལན་
བསྟན་ཏོ། །གསང་བའི་པདྨའི་གསང་བའི་གནས། །ཞེས་བྱ་བ་ལ་སོགས་
པས། བརྟག་པ་ལྔ་པའི་རབ་ཏུ་བྱེད་པ་གཉིས་པ་ལས་འབྱུང་བའི་དོན་གསལ་བར་
བྱེད་པ་ཡིན་ཏེ། དེའང་བརྟག་པ་དང་པོའི་གསུམ་པར། ཇི་ལྟར་ནང་དུ་རྣམ་གནས་
པ། །བླ་མའི་ཞལ་ལས་ཤེས་པར་བྱ། །ཞེས་གསུངས་པའི་དོན་ནི། རང་གི་བྱང་
ཆུབ་ཀྱི་སེམས་སྐྱེ་བ་མེད་པ་ཡིན་ལ། རྟོགས་པའི་ཐབས་ནི་དབུ་མར་རླུང་སེམས་
འདུས་པ་ཡིན་པས། རབ་ཏུ་བྱེད་པ་དེ་གཉིས་འབྲེལ་པ་ཅན་གྱི་དབང་དུ་བྱས་ནས་
གསུངས་པ་ནི། ནང་དུ་རྣམ་གནས་པའི་དོན་གསལ་བར་གསུངས་པ་ཡིན་
ནོ། །དེའང་དོན་གཉིས་ཏེ། པདྨའི་དོན་བཤད་པ་དང་། གསང་བའི་དོན་བཤད་
-715

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
པའོ། །དེ་ལ་དང་པོ་པདྨའི་དོན་ནི་འདི་སྐད་སྟོན་པ་ཡིན་ཏེ། བྲམ་ཟེ་མོ་ལ་སོགས་
པ་ཕྱག་རྒྱ་རྣམ་པ་ལྔའི་ཆོས་འབྱུང་།
ཨ་ལས་པདྨ་འདབ་མ་བརྒྱད་པར་བསྐྱེད་པའི་
དབུས་ཀུན་འདར་གྱི་སྣ་རྩེར། མཁའ་འགྲོ་མའི་གདོང་ཞེས་བྱ་བ་དེ་ལ་མཛེས་པའི་
སྤྱི་བོ་ཞེས་མིང་དབུས་ཀྱི་གནས་དེ་བྱུང་ཞེས་བྱའོ། །དེ་ཡང་ཕྱིའི་པདྨ་འདབ་བརྒྱད་
ཀྱི་རྩ་མཛེས་པའི་ཕྱིར་ན་མཛེས་པའི་སྤྱི་བོ་ཞེས་བྱ་བའམ། ཡང་ཀུན་འདར་གྱི་སྣ་
རྩེ་དེ་ཉིད་ཁམས་བདུད་རྩི་ལྔའི་དྭངས་མ་དང་། འབྱུང་བ་བཞིའི་མཐུ་སྟེ་ཁམས་
དགུ་འདུས་པའི་དྭངས་མ། རྒྱ་མཚོའི་ནང་གི་ཉི་མའི་གཟུགས་བརྙན་ལྟ་བུ། ཁ་
དོག་རྣམ་པ་སྣ་ཚོགས་པས་བརྒྱན་པར་བྱས་པས་མཛེས་པའི་སྤྱི་བོའོ། །དེའི་པདྨའི་
དོན་བཤད་པའོ། །གསང་བའི་དོན་རྣམ་པར་དབྱེ་ན་མཛེས་སྤྱི་ལ་གསང་བར་བཞག་
པ་ནི། དེ་ཉིད་ཀྱང་ཕྱིའི་ཆོས་འབྱུང་གིས་མི་གསལ་བར་སྦས་པའི་ཕྱིར་དང༌། དོན་
ལྷན་ཅིག་སྐྱེས་པའི་གནས་ཡིན་པའི་ཕྱིར་རོ། །དེ་ནི་གསང་བའི་གཙོ་བོ་ཡིན་པའི་
ཕྱིར། དེ་ཙམ་ལ་གསང་བ་ཞེས་བསྟན་གྱི། ཡང་རྒྱུད་མཐའ་དག་གི་དོན་དགྲོལ་
བའི་ཕྱིར། གསང་བ་བསྟན་པ་ནི་གསང་བ་ནི་རྣམ་པ་བདུན་ཏེ། ཞེས་བྱ་བ་ལ་
སོགས་པས་བསྟན་པ་ཡིན་ཏེ། དེ་(༣༩༦)ཡང་སྤྱིར་ནི་གསང་བ་རྣམ་པ་གཉིས་སུ་
གསུངས་ཏེ།
མཚོན་བྱ་རང་བཞིན་གྱིས་གསང་བ་དང་། མཚོན་བྱེད་ཐབས་ཀྱིས་
གསང་བའོ། །རང་བཞིན་གྱིས་གསང་བ་ནི་རྟེན་རིགས་དྲུག་གི་སེམས་ཅན་ཐམས་
ཅད་ལ་རང་བཞིན་གྱིས་གནས་པའི་གཉིས་སུ་མེད་པའི་ཡེ་ཤེས་ཐོག་མ་དང་ཐ་མ་
མེད་པའི་བྱང་ཆུབ་ཀྱི་སེམས་སྐྱེ་བ་མེད་པ་ལ་བྱ་སྟེ། དེ་ཡང་གཞུང་ལས། གསང་
བ་ནི། བདེ་བ་ཐམས་ཅད་མཐའ་ཡས་པ། །ཞེས་བྱ་བ་དང༌། བྱང་ཆུབ་སེམས་ནི་
མ་སྐྱེས་པ། །ཞེས་བྱ་བས་བསྟན་ཏོ། །དེ་རྟོགས་པར་བྱེད་པའི་མཚོན་བྱེད་ཀྱི་ཐབས་
ཀྱིས་གསང་བ་ནི། ཚིག་དྲུག་ལས་མདོ་རྒྱས་གཉིས་སུ་དབྱེ་ཞིང་། དོན་དེ་ཁོ་ན་ཉིད་
-716-

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
རྣམ་པ་ལྔས་བཅིངས་པ་ཡིན་ཏེ། དེ་ལ་གསང་བ་ནི་དེ་ཁོ་ན་ཉིད་མདོར་བསྟན་པ་
ཞེས་པས་མདོར་བསྟན་དུ་བྱས་ལ། དེ་ལ་ལྔ་སྟེ། སྔོན་དུ་འགྲོ་བ་དབང་གི་དེ་ཁོ་
ན་ཉིད་དང་། བསྒོམ་པར་བྱ་བ་བསྐྱེད་རིམ་གྱི་དེ་ཁོ་ན་ཉིད་དང་། དེ་ལ་བརྟེན་
ནས་རྫོགས་པའི་རིམ་པའི་དེ་ཁོ་ན་ཉིད་དང་། ལམ་གྱི་ཡན་ལག་སྔགས་ལ་སོགས་
པའི་དེ་ཁོ་ན་ཉིད་དང༌། དེ་ཁོ་ན་ཉིད་གཉིས་ཀ་རྟོགས་པ་བརྟན་པར་བྱེད་པའི་སྤྱོད་
པའི་དེ་ཁོ་ན་ཉིད་དེ་ལྔའོ། །དེ་ལ་དང་པོས་རྟེན་གྱི་གང་ཟག་གི་མཚན་ཉིད་བསྟན་
ལ། ཕྱི་མ་བཞིས་ཐབས་བསྟན་ཏོ། །སྤྱོད་པའི་ཆེ་བའི་ཤུགས་ཀྱིས་འབྲས་བུ་བསྟན་
ཏོ། །གཞུང་དུ་གསང་བ་རྣམ་པ་ལྔ་རྒྱས་པར་བཤད་པ་ལས་གསང་བ་ནི། ས་བོན་
རིགས་ལྔའི་ས་བོན་ནམ་རིགས་ལྔ་
རྣམ་པ་ལྔས་བསྐྱེད་པའི་གསང་བ་བསྟན་ཏེ།
སྟེ། དེས་བསྐྱེད་པའི་རིམ་པ་མཐའ་དག་བསྡུས་པ་ཡིན་ནོ། །གསང་བ་ལྷག་མ་
བཞིས་ནི་དེ་ལ་བརྟེན་པའི་རྫོགས་པའི་རིམ་པ་བསྟན་པ་ཡིན་ཏེ། དམ་པའི་དངོས་
པོ་སྦས་པ་དཀྱིལ་འཁོར་གྱི་འཁོར་ལོའི་དབང་དུ་བྱས་ཏེ། ལྷན་ཅིག་སྐྱེས་པའི་ཡེ་ཤེས་
བསྟན། གསང་བའི་པདྨ་ཡིད་མངོན་དུ་གྱུར་པའི་རྒྱུ་གནས་ཆོས་འབྱུང་བ་བསྟན་
ཏོ། །གསང་བ་རང་བྱིན་གྱིས་བརླབ་པའི་རིམ་པ་ལྟར་བཤད་ན་གསང་བ་ཐམས་
ཅད་དུ་འགྲོ་བ་དང་། ཞེས་པ་རང་བྱུང་གི་ཡེ་ཤེས་སྐྱེ་བའི་གནས། གཙོ་བོར་ལྟེ་
བར་མངོན་དུ་གྱུར་ནས་སྐྱེ་བའི་གནས་ལུས་ཐམས་ཅད་ལ་ཁྱབ་པ་ཡིན་ཏེ། དེ་ནི་
གསང་བ་ཐམས་ཅད་དུ་འགྲོ་བ་ཞེས་བཤད་དོ། །ཡེ་ཤེས་དེ་མངོན་དུ་གྱུར་པའི་གནས་
ནི། ལྟེ་བའི་དགའ་བ་ཞེས་བྱ་བས་བསྟན་ཏེ། དེ་སྐྱེ་བའི་གནས་གཙོ་བོའི་དབང་
དུ་བྱས་པའོ། །དེ་ལྟར་ན་གསང་བ་དྲུག་གིས་བསྒོམས་པའི་དེ་ཁོ་ན་ཉིད་བསྐྱེད་རྫོགས་
གཉིས་པོའི་དོན་ལ་གསང་བ་རྣམ་པ་གསུམ་ནི་ཤུགས་ཀྱིས་ཤེས་པར་བྱ་བ་ཡིན་
ནོ། །དེ་ལ་གསང་བ་དངོས་ནི་རྫོགས་པའི་རིམ་པ་ཡིན་པས། དེ་ལ་དོན་ལྔར་གནས་
-717

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
པར་གསུངས་ཏེ། མཚོན་བྱེད་ཐབས་ཀྱི་གསང་བའི་དེ་ཁོ་ན་ཉིད་ཀྱི་ཡེ་ཤེས་མངོན་
དུ་བྱེད་པའི་གནས་དང་། རྒྱུ་དང་། ཐབས་དང༌། ཡེ་ཤེས་རང་གི་ངོ་བོ་དང་། ཡེ་
ཤེས་ཀྱི་ཆེ་བ་བསྟན་པའོའོ། །དེ་ལ་གནས་གཉིས་ཏེ། ཕྱི་རགས་པ་དང་། ནང་ཕྲ་
བ་བསྟན་པའོ། །རགས་པ་དབང་ལྟར་བཤད་ན། ཡུམ་གྱི་བྷ་གའི་དཀྱིལ་འཁོར་
རོ། །རང་བྱིན་གྱིས་བརླབ་པ་ལྟར་བཤད་ན་རྟེན་འཁོར་ལོ་བཞིའོ། །ཕྲ་བ་ནི་ཀུན་
འདར་གྱི་མཛེས་པའི་སྤྱི་བོའོ། །རྒྱུ་ནི་ཁམས་དྭངས་མ་ཀུན་འདར་དུ་མངོན་དུ་བྱས་
པའོ། །ཐབས་ནི་རྡོ་རྗེ་དང་པདྨ་སྙོམས་པར་འཇུག་པའམ། ཙཎྜཱ་ལཱི་འབར་འཛག་
གི་རྣམ་པས་སོ། །ཡེ་ཤེས་ཀྱི་རང་གི་ངོ་བོ་ནི། རང་བྱུང་ངམ་ལྷན་སྐྱེས་ཆོས་བཞི་
ལྡན་ནོ། །ཆེ་བ་ནི་ཐབས་ཀྱིས་ཟིན་པ་དང་མ་ཟིན་པའི་བྱེ་བྲག་(༣༩༧)གི་ཁྱད་པར་
གྱིས་འཁོར་འདས་ཐམས་ཅད་སྐྱེ་ཞིང་སྣང་བའོ། །འདིས་ནི་ལམ་གྱི་ཡན་ལག་བཟླས་
པ་ལ་སོགས་པའང་བསྟན་པ་ཡིན་ནོ། །གཞུང་ནི་ཚུལ་གསུམ་དུ་གནས་ཏེ། ཐོག་
མར་གསང་བ་བདུན་གྱིས་བཤད་པ་དང་། གསང་བ་བྱང་སེམས་ལ་སོགས་པ་རྣམ་
གྲངས་ཀྱི་ཚུལ་གྱིས་རྒྱས་པར་བཤད་པ་དང་། བྱང་ཆུབ་ཀྱི་སེམས་ནི་མ་སྐྱེས་པ་ལ་
སོགས་པ་མངོན་དུ་བྱེད་པའི་ཐབས་ཀྱིས། གནས་པ་ལ་སོགས་པ་བཞི་གསང་བར་
བཤད་པའི་དབང་དུ་བྱས་ནས། རྩ་ཀུན་འདར་ཉིད་ལ་གསང་བ་ཞེས་བཤད་པས་
བསྟན་ཏོ། །མདོར་ན་གསང་བ་ཞེས་བྱ་བའི་གོ་བ་ནི། དོན་རྟོགས་དཀའ་ཞིང་མྱོང་
བཞིན་དུ་བརྗོད་པར་མི་ནུས་པས་གསང་བ་ཡིན་ལ། སྒྲ་ནི་སྣོད་མ་ཡིན་པ་ལ་གསང་
ཞིང་རྟོགས་དཀའ་བས་གསང་བའོ། །དེ་ལྟར་བསྟན་པའི་དོན་རྣམས་ཀྱིས་ཀྱང་། དྲི་
བ་བཞི་པའི་ལན་བསྟན་པ་ཡིན་ཏེ། གསང་བའི་གནས་ནི་མི་འཚལ་གྱི་ལན་
དང༌་། ཟླ་བ་ཉི་མ་རྫོགས་སངས་རྒྱས། །ཞེས་པའི་དང༌། དང་པོ་རྣམ་པ་དྲུག་ཏུ་
འགྱུར། །ཞེས་པ་དང༌་། པདྨ་བཞི་ལས་བྱུང་བ་ཡིན། །ཞེས་པའི་ལན་བསྟན་
-718

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
ཏོ། །རུས་པ་རྐང་དང་ཁུ་བ་ཉིད། །ཅེས་པ་ལ་སོགས་པས་ནི་བརྟག་པ་དྲུག་པའི་
དང་པོ་ནས་འབྱུང་བའི་དགོངས་པའི་དོན་གསལ་བར་བྱེད་པ་ཡིན་ཏེ། དེ་ཡང་ལྔ་
པའི་གཉིས་པ་ལས་འབྱུང་བ་དང་། དྲུག་པའི་དང་པོའི་དོན་འབྲེལ་བ་ཅན་གྱི་དབང་
དུ་བྱས་ནས། དོན་འདི་སྐད་སྟོན་པ་ཡིན་ཏེ། གོང་དུ་ནི་རྩ་གཉིས་ལས་བྱུང་བའི་
བྱང་སེམས་ཁམས་དྭངས་མ་དགུ། ག་པུར་དང་སིཧྥ་ལ་སོགས་པ་ལས་གྱུར་པ་དབུ་
མའི་གནས་སུ་འདུས་པར་གྱུར་པ་དེའི་ཚེ་ཟག་པ་མེད་པའི་སྐུ་གསུམ་སྐྱེད་པར་བྱེད་
པ་ཡིན་ལ། ཕ་མ་གཉིས་ལས་ཐོབ་པའི་ག་པུར་དང་སིཧྥ་གཉིས་ཀྱིས་ནི། བུ་ཚའི་
རུས་རྐང་ཁུ་བ་ཉིད། །ཅེས་བྱ་བ་ལ་དེ་ཕ་ལས་སྐྱེས་པ་གསུམ་དང༌། མ་ལས་སྐྱེས
པ་གསུམ་སྟེ། ཁམས་དྲུག་ནུས་པ་སོ་སོར་སྐྱེད་པར་བྱེད་པ་བསྟན་ཏེ། དེ་དག་དྲུག་
པའི་དང་པོར། དེ་ལྟ་བུའི་ལུས་ཀྱི་དཀྱིལ་འཁོར་ཙམ་དང༌། དེའི་རྒྱུ་ཀུན་རྫོབ་བྱང་
ཆུབ་ཀྱི་སེམས་ཙམ་དུ་གསལ་བར་གསུངས་པ་དང༌། ཕ་མའི་སིཧྥ་དང་ག་པུར་གཉིས་
ཀྱིས། བུ་ཚའི་ཕུང་པོ་དང་། ཁམས་དང༌་། ཕྱི་ནང་གི་སྐྱེ་མཆེད་བཅུ་གཉིས་
དང་། ས་ལ་སོགས་པའི་འབྱུང་བ་བཞི་སྟེ།
ཐམས་ཅད་ཀྱང་སྐྱེད་པར་བྱེད་པ་ཡིན་
ནོ་བར་གསལ་བར་སྟོན་པ་ནི། གཟུགས་དང་ཚོར་བ་དང་འདུ་ཤེས། ཞེས་བྱ་བ་
ལ་སོགས་པས་བསྟན་པ་ཡིན་ནོ། །ཚུལ་གཞན་ཡང་དེ་ལྟ་བུའི་སིཧྥ་དང་ག་པུར་
གཉིས་ཀྱིས་མཐུས། ཀུན་རྫོབ་ཀྱི་ཚུལ་དུ་བསྐྱེད་པར་བཤད་པ་ཐམས་ཅད་
དང༌། གསང་བ་ཆོས་ཀྱི་དཀྱིལ་འཁོར་གསུམ་གྱིས་བསྡུས་པ་ཡིན་ནོའི་བར་གསལ་
བར་བསྟན་པའི་ཕྱིར། དཀྱིལ་འཁོར་ལུས་སུ་གསུངས་པ་སྟེ། །ཞེས་པ་ལ་སོགས་པ་
གསུངས་སོ། །གཞན་ཡང་མདོར་ན་བྱང་ཆུབ་སེམས་ཀྱི་དཀྱིལ་འཁོར་ལ་གནས་སྐབས་
ཀྱི་བྱེ་བྲག་གིས་བསྐྱེད་པའི་རིམ་པ་ལ་གྲགས་པའི་ལྕགས་ཀྱུ། ཞགས་པ། ལྕགས་
སྒྲོག ། དྲིལ་བུ། ཞེས་བྱ་བ་བཞིས་གང་གི་མིང་གིས་བཏགས་ནས། ཚུལ་མི་འདྲ་
-719-

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
བར་བསྡུས་པའི་དོན་མན་ངག་གིས་བཤད་པ་དང༌།
གཞན་ཡང་བྱང་ཆུབ་སེམས་
ཀྱི་དཀྱིལ་འཁོར་དང་། བྷ་གའི་དཀྱིལ་འཁོར་གཉིས་ཀ་ལ།
བཤང་བ་དཀར་
པོ། ཞེས་བྱ་བ་ལ་སོགས་པ་བསྡུས་པའི་དོན་གྱི་མན་ངག་གིས་བཤད་པ་དང་། དྲུག་
པའི་དང་པོའི་མི་གསལ་བ་གསལ་བར་ཕྱེ་བའི་དོན་འདིས་ཁོང་དུ་ཆུད་པར་
བྱའོ། །( ༣༩༨)དྲི་བའི་ཚིག་དང་སྦྱར་ན་མ་བྲིས་པའི་དཀྱིལ་འཁོར་ཇི་ལྟར་
ལགས།
ཞེས་པ་དང་། བརྟག་པ་ཡང་ནི་ཅི་ཞིག་གསུངས།